
	1.
	Likumprojekts (grozījumi)
 Papildināt 7.1 pantu ar 4.1 daļu šādā redakcijā:
"(41) Ja par Satversmes tiesas tiesnesi apstiprināta persona, kas saskaņā ar Prokuratūras likumu bija iecelta prokurora amatā, tai pēc Satversmes tiesas tiesneša pilnvaru termiņa izbeigšanās prokuratūra nodrošina tiesības atgriezties prokurora amatā, ja tā nav sasniegusi amata pildīšanai noteikto maksimālo vecumu. Šādai personai ir tiesības uz prokurora izdienas pensiju, ja tās izdienas stāžs saskaņā ar Prokuroru izdienas pensiju likumu nav mazāks par 20 gadiem."
	Iebildums
Likumprojekta 7.1 panta 4.1 daļas otrais teikums nosaka, ka personai, kura pēc Satversmes tiesas tiesneša pilnvaru termiņa izbeigšanās atgriežas prokurora amatā ir tiesības uz prokurora izdienas pensiju, ja tās izdienas stāžs saskaņā ar Prokuroru izdienas pensiju likumu nav mazāks par 20 gadiem. Tiesības prokuroriem uz izdienas pensiju nosaka Prokuroru izdienas pensiju likums, kura 2.panta pirmās daļas 1.punkts nosaka, ka tiesības uz izdienas pensiju ir prokuroram, kuram izdienas stāžs ir 20 gadu, no kuriem pēdējie 10 gadi nostrādāti prokurora amatā, un kurš ir sasniedzis 50 gadu vecumu. Lai prokuroram, nosakot tiesības uz izdienas pensiju, pēdējos 10 gados ņemtu vērā ne tikai prokurora amatā nostrādāto laiku, bet arī Satversmes tiesas tiesneša amatā pavadīto laiku, jāveic attiecīgi grozījumi Prokuroru izdienas pensiju likumā. Satversmes tiesas likums nenosaka nevienai personu kategorijai tiesības uz izdienas pensiju, t.sk. arī pašiem Satversmes tiesas tiesnešiem. To attiecīgi paredz Tiesnešu izdienas pensiju likums. Lūdzam izslēgt likumprojekta 7.1 panta 4.1 daļas otro teikumu un, lai nodrošinātu, ka prokuroriem, nosakot tiesības uz izdienas pensiju, pēdējos 10 gados ieskaitītu arī Satversmes tiesas tiesneša amatā pavadīto laiku, veikt grozījumus Prokuroru izdienas pensiju likumā.

	2.
	Likumprojekts (grozījumi)
 Papildināt 7.1 pantu ar 4.1 daļu šādā redakcijā:
"(41) Ja par Satversmes tiesas tiesnesi apstiprināta persona, kas saskaņā ar Prokuratūras likumu bija iecelta prokurora amatā, tai pēc Satversmes tiesas tiesneša pilnvaru termiņa izbeigšanās prokuratūra nodrošina tiesības atgriezties prokurora amatā, ja tā nav sasniegusi amata pildīšanai noteikto maksimālo vecumu. Šādai personai ir tiesības uz prokurora izdienas pensiju, ja tās izdienas stāžs saskaņā ar Prokuroru izdienas pensiju likumu nav mazāks par 20 gadiem."
	Iebildums
Likumprojekta 7.1 panta 4.1 daļas pirmais teikums nosaka, ja par Satversmes tiesas tiesnesi apstiprināta persona, kas saskaņā ar Prokuratūras likumu bija iecelta prokurora amatā, tai pēc Satversmes tiesas tiesneša pilnvaru termiņa izbeigšanās prokuratūra nodrošina tiesības atgriezties prokurora amatā, ja tā nav sasniegusi amata pildīšanai noteikto maksimālo vecumu. Lūdzam papildināt anotāciju, atspoguļojot, kāds ir prokurora amata pildīšanai noteiktais maksimālais vecums, pēc kura vairs prokuratūra nenodrošinās tiesības atgriezties prokurora amatā, kā arī sniegt skaidrojumu, ja persona būs sasniegusi šo amata pildīšanai noteikto maksimālo vecumu, vai viņai būs tiesības uz tiesneša vai prokurora izdienas pensiju. Jāņem vērā, ka prokuroram pirms stājas Satversmes tiesas tiesneša amatā ne vienmēr būs jau piešķirta izdienas pensija, jo personai var nebūt pietiekams izdienas stāžs izdienas pensijas piešķiršanai vai arī persona izdienas pensiju nav pieprasījusi, zinot, ka turpinot prokurora un tiesneša darbu, izdienas pensija tāpat netiktu izmaksāta. Jāņem vērā, ka tiesnešiem un prokuroriem izdienu pensiju likumos ir noteikti atšķirīgi izdienas pensiju apmēri.

